43. ΝΟΜΟΣ υπ’ αριθ. 173 της 18/23 Σεπτ. 1975 (ΦΕΚ Α΄ 202) Περί εισφοράς υπέρ του Εθνικού Ιδρύματος Ραδιοφωνίας-Τηλεοράσεως και τρόπου εισπράξεως αυτής. Υπόχρεοι εις εισφοράν Άρθρ.1.-1.Επιβάλλεται εις βάρος παντός κατόχου μετρητού καταναλώσεως ρεύματος της Δ.Ε.Η. κατά μήνα εισφορά υπέρ του Εθνικού Ιδρύματος Ραδιοφωνίας-Τηλεοράσεως της Ελλάδος. 2.Απαλλάσονται της εν λόγω εισφοράς το Δημόσιον και τα Νομικά Πρόσωπα Δημοσίου Δικαίου. Τρόπος υπολογισμού Άρθρ.2.-Η εισφορά αύτη υπολογίζεται επί της καταναλισκομένης κατά μήνα ηλεκτρικής ενεργείας, κατά τας ενδείξεις του μετρητού, κλιμακούται δε, ως ακολούθως: α)έως 100 ΩΧΒ, εισφορά εκ δραχ. 5, β)από 101 έως 200 ΩΧΒ, εισφορά εκ δραχ. 15, γ)από 201 έως 300 ΩΧΒ, εισφορά εκ δραχ. 26, δ)από 301 έως 400 ΩΧΒ, εισφορά εκ δραχ. 37, ε)από 401 έως 500 ΩΧΒ, εισφορά εκ δραχ. 49, ς)από 501 ΩΧΒ και άνω, εισφορά εκ δραχ. 65. Τρόπος εισπράξεως Άρθρ.3.-1.Η κατά το προηγούμενον άρθρον επιβαλλομένη εισφορά μετά του αναλογούντος τέλους χαρτοσήμου συνεισπράττεται υπό της Δ.Ε.Η. μετά του εις αυτήν οφειλομένου αντιτίμου της καταναλωθείσης ηλεκτρικής ενεργείας. 2.Εις περίπτωσιν μη εμπροθέσμου καταβολής της εισφοράς η Δ.Ε.Η. εφαρμόζει τας κυρώσεις, ας δικαιούται να επιβάλη εις τους μη καταβαλόντας το αντίτιμον της καταναλωθείσης ηλεκτρικής ενεργείας. Τρόπος αποδόσεως της εισφοράς Άρθρ.4.-1.Δια κοινών αποφάσεων των Υπουργών Προεδρίας της Κυβερνήσεως και Βιομηχανίας, δημοσιευομένων δια της Εφημερίδος της Κυβερνήσεως, καθορίζεται η τυχόν καταβλητέα εις την Δ.Ε.Η. προμήθεια δια την παρ’ αυτής κατά τα άνω εισπραττομένην εισφοράν. Η προμήθεια αύτη εν ουδεμιά περιπτώσει δύναται να υπερβή το 2% του ποσού αυτής. 2.Το εναπομένον ποσόν μετά την αφαίρεσιν της προμηθείας της Δ.Ε.Η. και την απόδοσιν υπ’ αυτής απ’ ευθείας εις το Δημόσιον του εισπραττομένου τέλους χαρτοσήμου, κατατίθεται εις την Τράπεζαν της Ελλάδος υπέρ του Ε.Ι.Ρ.Τ. και εις ειδικόν λογαριασμόν υπό τον τίτλον «Πόροι του Εθνικού Ιδρύματος Ραδιοφωνίας-Τηλεοράσεως». Ο λογαριασμός ούτος διακινείται υπό του Ε.Ι.Ρ.Τ. κατά τας ισχυούσας περί διαθέσεως των πόρων αυτού διατάξεις. (Αντί της σελ. 296,23) Σελ. 296,23(α) Τεύχος 584-Σελ. 69 Κρατική Ραδιοφωνία-Τηλεόραση 18.Ρ.α.41-43 Παλαιαί οφειλαί Άρθρ.5.-Οφειλαί εξ εισφορών κατόχων ραδιοφώνων αναγόμεναι εις χρόνον προ της 1ης Ιαν. 1968 θεωρούνται παραγεγραμμέναι. Άρθρ.6.-Πάσα γενική ή ειδική διάταξις αντικειμένη εις τας διατάξεις του παρόντος νόμου ή αναφερομένη εις θέματα ρυθμιζόμενα υπ’ αυτού καταργείται. Άρθρ.7.-Η ισχύς του παρόντος άρχεται από της 1ης του επομένου μηνός από της δημοσιεύσεώς του δια της Εφημερίδος της Κυβερνήσεως. 